Mange tillidsrepræsentanter dækker rigtig mange medlemmer og/eller flere forskellige arbejdspladser. Det kan gøre det svært at udføre hvervet på en god måde. Derfor er der indført en pligt for arbejdsgiver til at indgå i forhandlinger om antallet af tillidsrepræsentanter i to tilfælde, hvis der anmodes om dette: Når en institution er placeret på flere geografisk spredte lokaliteter Når tillidsrepræsentanten repræsenterer mere end 100 medarbejdere Hvis man ved denne forhandling ikke kan opnå enighed om en (ny) lokalaftale om tillidsrepræsentantstrukturen, kan de centrale parter (dvs. fx KS og Medarbejder- og kompentencestyrelsen) inddrages. Der er også aftalt ret for tillidsrepræsentanterne til at mødes med nyansatte medarbejdere i arbejdstiden.  Endelig er det præciseret, at i forbindelse med ny- eller genvalg skal ledelsen og tillidsrepræsentanten drøfte fordelingen af opgaver, der følger af hvervet og vedkommendes sædvanlige opgaver – herunder en reduktion i sidstnævnte.